14 нче дәрес

Тема: Морфемика (телнең морфем төзелеше) һәм сүз ясалышы. Сүзнең барлыкка килүе һәм төзелеше турында гомуми мәгълүмат.
Дәрес тибы: яңа материал үзләштерү дәресе

            Максат: Морфемика (телнең морфем төзелеше) һәм сүз ясалышы. Сүзнең барлыкка килүе һәм төзелеше турында гомуми мәгълүмат алу. Сүзнең мәгънәле кисәкләрен тану.  
1. Укучыларның иҗади активлыкларын  һәм сөйләм телләрен үстерү;

2. Укучыларда олыларга хөрмәт хисләрен тәрбияләү.

   Җиһазлау: мотивация өлеше өчен эшләпә, бәяләү карточкалары, презентация 

Дәрес барышы.

1.Оештыру. 
· Хәерле иртә, укучылар! (1нче слайд)
· Кәефләрегез ничек?

· Бер-берегезгә карашып, елмаеп, яхшы кәеф теләгез!

2.Актуальләштерү.  (Мотивация)
- Укучылар, мин сезнең янга бүген менә шундый сүзләр тартмасы белән килдем. Бу тартманың эче тулы сүзләр. Карыйк әле, нинди сүзләр микән ул? (2нче слайд)
- Сузык авазлар

- Сингармонизм

- Тартык авазлар

- Тамыр 

- Мәгънәле кисәкләр

- Кушымча

· Укучылар, игътибар итегез әле кайсы сүзләр сезгә бик таныш?

+ Фонетика, сузык авазлар,сингармонизм, тартык авазлар

· Ә кайсылары сезгә сирәгрәк очрады яки бөтенләй ишеткәнегез юк?

+ Тамыр, мәгънәле кисәкләр, кушымча

· Димәк без укучылар сезнең белән бүген нәрсә турында сөйләшәбез икән?

+ Әлеге яңа төшенчәләр турында
1. Яңа белем үзләштерү.

· Ә хәзер әйдәгез әле экранга игътибар итик. Сезгә “Ярдәмләшү” дигән сүз бирелгән. (3 нче слайд)
Әлеге сүзне ничә өлешкә бүлеп була?

+ 3 өлешкә: Ярдәм-ләш-ү

· Ә кайсы өлеш сүзнең төп мәгънәсен белдерә?

· + Ярдәм. 

· Ә калганнары төп мәгънә белдерәме әллә мәгънә төсмере бирәме?

+ берсе яңа сүз ясый, икенчесе мәгънә төсмере өсти.

· Ничек уйлыйсыз, тартмадагы яңа сүзләр кайсына туры килер?

+ Төп мәгънә - сүзнең тамыры, 
   мәгънә төсмере өстәүчеләр – мәгънәле кисәкләр.

2. Ныгыту. 

 Беренчел ныгыту. Кагыйдә белән танышу.  (4 нче слайд)
 Телнең сүзлек составы яңа сүзләр  ясалу юлы белән үсә, үзгәрә. Ясалышы буенча тамыр һәм ясалма сүзләр була.

Тамыр сүзләрдә ясагыч кушымчалар булмый: эш, кил, мин, сары, тиз, бер.

Ясалма сүзләр төрле чаралар ярдәмендә ясала: яшьтәш, алмагач, хатын-кыз, дәвам итү, ТДГПУ.

Бер тамырдан ясалган сүзләр тамырдаш сүзләр дип атала: уйлы, уйсыз, уйла
Икенче ныгыту. 1).Сүзләрне мәгънәле кисәкләргә аерырга.  
Кешелекнең, авылдашларны, гүзәллеккә, горурландык, табигатьнең
Иҗади бирем.  5,6 нчы слайдлардагы биремнәрне язмача үтәргә.
            Текстны укырга.  Кара хәреф белән бирелгән хәреф белән бирелгән сүзләрне язып алып, төркемчәсен күрсәтергә. (7 нче слайд)
              Кадерле әбием!
Сине 8нче Март , Хатын-кызлар бәйрәме белән 
котлыйм.  Сиңа озын гомер, сәламәтлек телим.
Тиздән кунакка кайтам. Әбием, өчпочмак пеше-
реп каршы алырсың. Сиңа бүләккә ашъяулык  
алып кайтырмын. 
Песием анда нишләп йөри? Әбием, аңа күз-колак    була күр.
Исән бул. Сәлам белән оныгың.
3. Өйгә эш. (8 нче слайд)
1. 10 тамыр сүз язарга.

2. 2 мәкаль язарга. Андагы сүзләрне мәгънәле кисәкләргә таркатырга.
3. “Хөрмәтләсәң кешене, хөрмәтләрләр үзеңне” дигән темага хикәя язарга.
